A fiatalokról szóló törvény 18. szakasza (A Szerb Köztársaság Hivatalos Közlönye 50/2011.szám) és Törökkanizsa Község Alapszabályzatának 70. szakasza (Törökkanizsa Község Hivatalos Lapja 3/2019. szám) alapján Törökkanizsa Község Községi Tanácsa 2019. 04.19-én megtartott ülésén meghozta a

**H A T Á R O Z A T O T**

**AZ IFJÚSÁGI IRODA MEGALAKÍTÁSÁRÓL**

I.

E határozattal a Községi Közigazgatási Hivatal keretében, szervezési egységként Törökkanizsa Község megszervezi az Ifjúsági Irodát (a további szövegben:iroda) az I. Karađorđević Péter király u. 1. szám alatt, a 2019-2023-as évre szóló Helyi Ifjúsági Akcióterv programjának megvalósítása céljából.

II.

Az iroda a fiatalokra vonatkozó adatok összegyűjtésének, elemzésének és egységesítésének szakmai feladatait végzi, együttműködik és segíti a fiatalokkal foglalkozó szervezetek és egyesületek munkáját, összehangolja a más Ifjúsági Irodák munkájával való együttműködést, részt vesz a fiatalokat érintő projektumok előkészítésében és kidolgozásában és a Helyi Ifjúsági Akcióterv programjában előlátott programok és tevékenységek megvalósításában, részt vesz a község Helyi Akciótervének előkészítésében és kidolgozásában, benyújtja a Szerb Köztársaság és más szervek által kiírt pályázati jelentkezéseket, elkészíti a község fiataljait illető fontos jelentéseket és tájékoztatásokat, s más, a község hatáskörébe tartozó tevékenységeket is végez.

III.

Az irodát a helyi önkormányzati egység költségvetéséből, valamint más forrásokból pénzelik, a törvénnyel összhangban.

IV.

Az irodát az iroda koordinátora vezeti. Az iroda koordinátora a Községi Közigazgatási Hivatalban foglalkoztatott személy, akit a munkahelyek besorolásáról szóló okirattal az iroda tevékenységeinek elvégzésére jelöltek ki.

V.

Az iroda koordinátora többek között:

1. képviseli az irodát,
2. megszervezi az iroda munkáját,
3. gondoskodik az iroda munkájának törvényességéről,
4. gondoskodik az iroda céljainak megvalósításáról,
5. a törvénnyel és más okiratokkal meghatározott tevékenységeket is végez.

VI.

Az iroda kidolgozza évi programját és pénzügyi tervét, melyet a község polgármestere hagy jóvá.

VII.

Az iroda a Községi Közigazgatási Hivatal Gazdasági- és Pénzügyi Ügyosztályához a szükséges okiratokkal együtt benyújtja a munkájáról szóló havi jelentést és a költségvetési eszközök felhasználásáról szóló jelentéseket.

VIII.

Az Ifjúsági Iroda munkájának nyilvánosságát a munka nyilvánosságával és a munkáról szóló, és más jelentések községi képviselő-testülethez való benyújtásával biztosítják.

IX.

Az iroda munkáját 2019. 04.22-én kezdi meg.

X.

E végzés a Törökkanizsa Község Hivatalos Lapjában való közzétételének napján lép hatályba.

Szerb Köztársaság

Vajdaság Autonóm Tartomány

TÖRÖKKANIZSA KÖZSÉG

KÖZSÉGI TANÁCS

Szám: III-06-1/86-2

Kelt: 2019. 04.19-én

TÖRÖKKANIZSA

A KÖZSÉGI TANÁCS ELNÖKE:

Dr. Radovan Uverić s.k